13. ΝΟΜΟΣ υπ' αριθ. 155 της 1/4 Σεπτ. 1975 (ΦΕΚ Α' 186) Περί κτήσεως υπό του Ελληνικού Δημοσίου του εν Αθήναις και επί της οδού Ελευθ. Βενιζέλου 31 κειμένου ακινήτου ιδιοκτησίας Οργανισμού Σιδηροδρόμων Ελλάδος (Ο.Σ.Ε.) και καταργήσεως ενίων διατάξεων του Α.Ν. 263/ 1968 "περί τροποποιήσεως και συμπληρώσεως των διατάξεων περί δημοσίων κτημάτων"· Άρθρ.1.-Επιτρέπεται η υπό του Ελληνικού Δημοσίου, εκπροσωπουμένου υπό του Υπουργού των Οικονομικών ή του νομίμως παρ' αυτού εξουσιοδοτημένου δημοσίου υπαλλήλου, κτήσις δια συμβάσεως της κυριότητος του εν Αθήναις και επί της οδού Ελευθ. Βενιζέλου αριθμός 31 κειμένου ακίνητου, ιδιοκτησίας του Οργανισμού Σιδηροδρόμων Ελλάδος (Ο.Σ.Ε.). Σελ. 204,10(δ) Τεύχος 667 - Σελ. 80 Άρθρ.2.-Η περί μεταβιβάσεως της κυριότητος του ακινήτου σύμβασις του προηγουμένου άρθρου, ως και η μεταγραφή αυτής απαλλάσσονται παντός φόρου, τέλους χαρτοσήμου και παντός ετέρου υπέρ του Δημοσίου ή τρίτου τέλους ή δικαιώματος, τα δια την σύνταξιν της συμβάσεως ταύτης δικαιώματα του συμβολαιογράφου ορίζονται δια κοινής αποφάσεως των Υπουργών Συντονισμού και Προγραμματισμού και Δικαιοσύνης, εκδιδομένης κατά το άρθρ. 55, παρ. 2 του Ν.Δ. 1333/1973, "περί κώδικος Συμβολαιογράφων". Άρθρ.3.-Αι διατάξεις του άρθρ. 6 του Α.Ν. 263/1968 "περί τροποποιήσεως και συμπληρώσεως των διατάξεων περί δημοσίων κτημάτων", (ανωτ. αριθ. 8) ως αύται ετροποποιήθησαν δια της παρ. 1 του άρθρου μόνου του Α.Ν. 317/1968 "περί τροποποιήσεως και συμπληρώσεως ενίων διατάξεων του Α.Ν. 263/1968 "περί δημοσίων κτημάτων" καταργούνται αφ' ης ίσχυσαν, τα δε συμβόλαια τα καταρτισθέντα μέχρι της ενάρξεως της ισχύος του παρόντος άνευ των υπό του άρθρ. 6 του Α.Ν.263/1968, ως τούτο ετροποποιήθη δια του Α.Ν. 317/1968 προβλεπομένων δηλώσεων, είναι ισχυρά και έγκυρα, πλην των περιπτώσεων καθ' ας η ένεκα του λόγου τούτου ακυρότης εβεβαιώθη δι' αμετακλήτου δικαστικής αποφάσεως. Άρθρ.4-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 119 26.Ε.β.12-13 Προστασία Δημοσίων Κτημάτων 